Diari Oficial de la Generalitat Valenciana


Sumari del DOGV 9885, del 04-07-2024 (2024/5682)

Anunci de l'aprovació inicial i l'obertura del tràmit d'informació pública del Pla d'ordenació detallada de Castelló.
---------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5682


Data del document
:   13-06-2024

Organisme emissor
:   Ajuntament de Castelló

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació inicial i l'obertura del tràmit d'informació pública del Pla d'ordenació detallada de Castelló. [2024/5682]  
Per Resolució de l'Alcaldia núm. 2024-0922, de 06.06.2024, s'adoptat l'acord següent:  
  
Vist que, per Acord de Junta de Govern local, amb competència delegada per Resolució de l'Alcaldia número 2024-0184, de 16 de febrer de 2023, publicada en el BOP número 43, de 29 de febrer de 2024, es va concloure que la proposta de Pla d'ordenació detallada de Castelló no té efectes significatius sobre el medi ambient, conforme als criteris que s'establixen en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
El mateix acord resol favorablement l'avaluació ambiental i territorial estratègica pel procediment simplificat de la proposta de Pla d'ordenació detallada de Castelló, i designa com a alternativa més idònia mediambientalment en l'actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret quint i sext de l'informe esmentat.  
Vist que la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, va estar publicada el 5 de juny de 2023 en el DOGV núm. 9864.  
Atesa la documentació tècnica del Pla d'ordenació detallada de Castelló, amb CSV 9TFNUZWUP3K5Z82CMU230UYAI.  
Atés que l'arquitecte municipal ha emés l'informe núm. 2024-0093 de 5 de juny de 2024, en relació a la procedència del sotmetiment a informació pública per un període de 30 dies hàbils, amb CSV 8GMEDA9TVIP22QCA0F2Q1UC4C.  
Segons l'informe del Servici Municipal d'Urbanisme, Infraestructures i Medi Ambient de 5 de juny de 2024 respecte de les administracions públiques afectades, persones interessades i companyies subministradores que cal notificar conforme a l'article 55.2 del TRLOTUP, amb CSV 4PDEOTLIPL9I4Z80G33KU03LD.  
  
Fonaments de dret  
Primer. L'inici del procediment serà conforme a l'article 61.1.a, amb el sotmetiment a informació pública de la proposta Pla d'ordenació detallada per un període de 30 dies hàbils. Les mesures de publicitat hauran de garantir les condicions exigides en l'article 55.2 del TRLOTUP.  
Este precepte disposa que l'alcalde procedirà a l'aprovació inicial del Pla d'ordenació detallada i acordarà l'obertura del tràmit d'informació pública per termini de mínim trenta dies hàbils (art. 61.1.a) i 30.2 de la Llei 39/2015), perquè puguen ser examinades i presentades les al·legacions procedents.  
La informació publica es practicarà mitjançant l'anunci en el Diari Oficial de la Generalitat Valenciana i en un dels periòdics de major circulació de la província, segons disposen els articles 61.1.ª) i 55.2 del TRLOTUP.  
Segon. Durant el mateix termini d'informació pública es consultaran els organismes afectats, amb petició dels informes exigibles conforme a la legislació sectorial, i també les entitats subministradores dels servicis públics urbans que pogueren estar afectades. La falta d'emissió d'estos informes en el termini d'un mes permetrà prosseguir la tramitació de les actuacions.  
En este cas, consta en l'expedient informe del Servici Municipal d'Urbanisme, Infraestructures i Medi Ambient, de 5 de juny de 2024, en què es detallen els organismes i les administracions afectades, conforme la legislació sectorial, les persones interessades i les empreses subministradores.  
Tercer. Conclòs el període d'informació pública, presentades les al·legacions i informades estes, rebuts els informes sectorials i de les entitats subministradores dels servicis públics, el Ple procedirà a l'aprovació definitiva del Pla d'ordenació detallada de Castelló, amb les modificacions que van procedir segons establixen els articles 61.1 d) del TRLOTUP, i 22.2.c) de la Llei 7/1985, de 2 d'abril, reguladora de les bases del règim local.  
Quart. Una vegada aprovat definitivament, es notificaran els interessats i es publicarà l'Acord d'aprovació definitiva del Pla d'ordenació detallada de Castelló en el Butlletí Oficial de la Província, d'acord amb el que s'establix per els articles 61.2 del TRLOTUP i 164 del Reglament de planejament per al desenvolupament i l'aplicació de la Llei sobre règim del sòl i ordenació urbana, aprovat per Decret 2159/1978, de 23 de juny.  
Així mateix, es remetrà una còpia digital a la conselleria competent en matèria d'ordenació del territori i urbanisme per a la seua inscripció en el Registre Autonòmic d'Instruments de Planejament Urbanístic.  
Quint. La competència per a la tramitació del Pla d'ordenació detallada de Castelló és de l'Alcaldia, en virtut de l'article 21.1.j de la Llei 7/1985, de 2 d'abril, reguladora de les bases del règim local.  
  
L'Alcaldia, vistos els documents i informes obrant a l'expedient i d'acord amb el que es preveu en l'article 61 del Decret legislatiu 1/2021, de 18 de juny, que aprova el text refós de la Llei d'ordenació del territori, urbanisme i paisatge, resolc:  
  
Primer  
Aprovar inicialment per al sotmetiment d'informació pública del Pla d'ordenació detallada de Castelló, per un període de 30 dies hàbils i conforme les mesures de publicitat establides en l'article 55.2 del TRLOTUP.  
  
Segon  
Ordenar la publicació de l'anunci en el Diari Oficial de la Generalitat Valenciana.  
  
Tercer  
Sol·licitar els corresponents informes a les companyies, les administracions i els organismes afectats, i també a les persones interessades i les empreses subministradores, conforme al que es disposa en l'article 61.1.b del TRLOTUP.  
  
Quart  
Trasllar-ho al Ple en la pròxima sessió que se celebre.  
  
Castelló, 13 de juny de 2024.- L'alcaldessa presidenta: M. Hortensia Gómez Llácer.